The Smashing Machine: Η Καρδιά ενός Μαχητή

Το The Smashing Machine: Η Καρδιά ενός Μαχητή () είναι Αμερικανική βιογραφική αθλητική δραματική ταινία του 2025 σε σενάριο, σκηνοθεσία, παραγωγή και μοντάζ Μπένι Σάφντι. Στην ταινία πρωταγωνιστεί ο Ντουέιν Τζόνσον στον ρόλο του πρώην ερασιτέχνη παλαιστή και αθλητή του MMA Μαρκ Κερ, μαζί με την Έμιλι Μπλαντ στον ρόλο της κοπέλας του Κερ, Ντον Στέιπλς, με τους Ράιαν Μπέιντερ, Μπας Ρούτεν και Ολεκσάντρ Ούσικ σε δευτερεύοντες ρόλους.

Η ταινία έκανε παγκόσμια πρεμιέρα στο βασικό διαγωνιστικό κομμάτι του 82ου Διεθνές Φεστιβάλ Κινηματογράφου Βενετίας στη 1 Σεπτεμβρίου 2025, όπου κέρδισε τον Αργυρό Λέοντα. To The Smashing Machine: Η Καρδιά ενός Μαχητή κυκλοφόρησε στις Ηνωμένες Πολιτείες στις 3 Οκτωβρίου 2025 από την A24 και έχει συγκεντρώσει $20 εκατομμύρια. Η ταινία έλαβε γενικά θετικές κριτικές, με την ερμηνεία του Τζόνσον να λαμβάνει επαίνους.

Πλοκή
Η ταινία ξεκινάει με μία συνέντευξη του Μαρκ Κερ, όπου εξηγεί στον δημοσιογράφο την επιτυχία του στο Ultimate Fighting Championship, πριν φύγει για τον επόμενο αγώνα του.

Το 1999, ο Μαρκ είναι στο σπίτι μαζί με την κοπέλα του, την Ντον, με την οποία έχει μία περίπλοκη σχέση. Ο Μαρκ την μαλώνει ελαφρά επειδή του φτιάχνει λάθος ένα ρόφημα για όγκο, αλλά στη συνέχεια απολογείται. Ετοιμάζεται για έναν αγώνα, ενώ προπονείται από τον Μαρκ Κόουλμαν, και παλεύει με την χρήση ναρκωτικών ενώ βρίσκεται σε συνάντηση με Ιάπωνες αξιωματούχους σχετικά με την αμοιβή του.

Ο Μαρκ κάθεται στα αποδυτήρια υπό την επήρεια των ναρκωτικών, όταν αυτός και η Ντον αρχίζουν να τσακώνονται. Αφού χάνει δραματικά στον τελευταίο του αγώνα, φεύγει αθόρυβα για τα αποδυτήρια και αρχίζει να κλαίει. Πίσω στο σπίτι, η σχέση του με την Ντον χειροτερεύει και παίρνει υπερβολική δόση το επόμενο πρωί. Ο Κόουλμαν τον επισκέπτεται και του λέει ότι πρέπει να αλλάξει, πράγμα με το οποίο ο Μαρκ συμφωνεί. Ξεκινά αποτοξίνωση, η οποία επιδεινώνει την σχέση του με την Ντον, με αποτέλεσμα τελικά αυτή να φεύγει από το σπίτι και τον Μαρκ να φεύγει για προπονήσεις με τον Μπας Ρούτεν.

Ο Μαρκ τα πηγαίνει απίστευτα καλά υπό την καθοδήγηση του Μπας, φτάνοντας σε άριστη φόρμα, και κερδίζει τον πρώτο του αγώνα. Τελικά, τα ξαναβρίσκει με την Ντον, πράγμα που, προς απογοήτευση του Μπας, έχει ως αποτέλεσμα ο Μαρκ να φύγει από την χώρο των προπονήσεων. Ο Μαρκ και η Ντον, αργότερα, έχουν έναν μεγάλο καβγά σχετικά με τις ηδονιστικές της συνήθειες, που καταλήγει με τον Ματ να χωρίζει την Ντον και να της ζητάει να φύγει. Η Ντον, απελπισμένη, κάνει απόπειρα αυτοκτονίας, με αποτέλεσμα να μπει σε κέντρο φροντίδας. Στην Ιαπωνία, ο Μαρκ αφηρημένος χάνει βίαια την επόμενη μάχη του, καθώς έχει αναδρομές στο παρελθόν με την Ντον και άλλων στιγμών της ζωής και της καριέρας του.

Ο Κόουλμαν τελικά κερδίζει το Pride Grand Prix του 2000, ενώ ο Μαρκ κάνει ράμματα. Κάθεται στο ντουζ, χαμογελώντας και γελώντας πριν η σκηνή περάσει στο σήμερα, δείχνοντας τον αληθινό Μαρκ Κερ να ψωνίζει σε ένα σούπερ μάρκετ. Αποκαλύπτεται ότι ο Μαρκ και η Ντον παντρεύτηκαν 11 ημέρες μετά την ήττα του στο Grand Prix του 2000, αποσύρθηκε το 2009, και παρόλο που είναι άγνωστος στους περισσότερους σήμερα, είναι ένας από τους μεγαλύτερους πρωτοπόρους στον κόσμο του MMA.

Ηθοποιοί και χαρακτήρες
 Ντουέιν Τζόνσον ως Μαρκ Κερ
Ο ίδιος ο Κερ παίζει τον εαυτό του στην τελευταία σκηνή.
 Έμιλι Μπλαντ ως Ντον Στέιπλς
 Ράιαν Μπέιντερ ως Μαρκ Κόουλμαν
 Μπας Ρούτεν ως ο εαυτός του
 Ολεκσάντρ Ούσικ ως Ίγκορ Βοβτσάντσιν
 Όλγκα Ντζούριακ as Μεταφράστρια του Ίγκορ
 Λίντσεϊ Γκάβιν ως Ελίζαμπεθ Κόουλμαν
 Σατόσι Ίσιι ως Ένσον Ινουέ
 Τζέιμς Μούντασρι ως Ακίρα Σότζι
 Γιόκο Χαμαμούρα ως Καζουγιούκι Φουτζίτα
 Στίβεν Κάντρος ως ο εαυτός του
 Πολ Τσενγκ ως Μασάακι Σατάκε
 Σάιμποργκ Αμπρέου ως Φάμπιο Γκούργκελ
 Αντρέ Τρικοτέ ως Πολ Βερέλανς
 Μάρκους Αουρέλιο ως Μέστρε Χαλκ
 Γουίτνεϊ Μουρ ως Ζακλίν
 Πολ Λάζενμπάι ως Χαν Νίτζμαν
 Νικ Τόρν ως Φωτογράφος του 1997
 Τζόναθαν Κορμπλάχ ως Δημοσιογράφος του 1997

 Παραπομπές 

 Εξωτερικοί σύνδεσμοι 



Κατηγορία:Ταινίες του 2025
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές ταινίες πολεμικών τεχνών
Κατηγορία:Ταινίες γυρισμένες στο Λος Άντζελες
Κατηγορία:Ταινίες γυρισμένες στο Νέο Μεξικό
Κατηγορία:Ταινίες παραγωγής A24